text: Åben Hede trækker 25.000 til kugler og krudt i Oksbøl
  25 juni 2017 kl. 10.20
  Hæren får mange gæster søndag, hvis besøget til Åben Hede i Oksbøl lever op til forventningerne.
  Oksbøl Garnison arrangerer Åben Hede for at vise og demonstrere Hærens materiel og køretøjer – herunder både  historiske samlinger og nutidens materiel og våben.
  Åben Hede er en mangeårig tradition, hvor man åbner dørene for naboer og offentligheden i øvrigt og giver alle en mulighed for at opleve og få forståelse for de støjende aktiviteter, der gennemføres i Oksbøl Øvelsesterræn omkring 250 dage om året.
  Publikumsinteressen har været stadig stigende de seneste år. Hæren venter selv, at op mod 25.000 tilskuere møder op i øvelsesterrænet for at få en på opleveren. 
  Endelig er Åben Hede et arrangement, hvor Hærens museumsorganisationer får mulighed for at vise, køre og skyde med Hærens historiske køretøjer og kampvogne.
  Åben Hede:
  Kl. 10.00 åbner den levende udstilling.Kl. 14.45 starter kørselsdemonstration med historiske køretøjer samt skarpskydning med F-16, kampvogne og andre pansrede køretøjer.Kl. 16.00 afsluttes Hærens Åben HedeKombinationen af mange tilskuere og en spinkel infrastruktur betyder, at man skal beregne ekstra køretid.Der skal påregnes en vis gåafstand fra parkeringsområde til udstillingsområde.Den smukke placering ved den yderste klitrække giver vind i kinderne, og vindtæt tøj kan anbefales.Ørepropper anbefales til skarpskydningen.
  ​
  